Diari Oficial de la Generalitat Valenciana


Sumari del DOGV 5861, del 01-10-2008 (2008/10816)

Assumpte civil 22/2007. Notificació de la sentència a Abdelaziz Didi.
---------------------------------------------------------------------

### Dades del document

Número de DOGV
:   5861

Data del DOGV
:   01-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10979


Data del document
:   01-09-2008

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 22/2007. Notificació de la sentència a Abdelaziz Didi. [2008/10219]  
En el judici referenciat, s'ha dictat sentència de data 27 de juny de 2008, que té l'encapçalament i la dispositiva que diu així:  
«Sentència número: 259/2008.  
Procediment: matrimonial número 22/2007.  
Matèria: divorci contenciós.  
Demandant: Matilde Pérez Franco.  
Procurador: Enrique Lucas Tomás.   
Lletrat: Antimo Luis Pertusa Miravete.  
Demandat: Abdelaziz Didi.  
En rebel·lia.  
Tercer intervinent: ministeri fiscal.  
Ana Lorca Hidalgo.  
En nom del rei, el magistrat Jesús Alemany Eguidazu.  
Sentència  
Torrevieja, 27 de juny de 2008  
Dispositiva  
Estimar la demanda, i per tant:  
Primer. Acordar la dissolució per divorci del matrimoni entre Matilde Pérez Franco i Abdelaziz Didi.  
Segon. Acordar les següents mesures definitives:  
A) La filla menor Miriam Abdelaziz Pérez quedarà sota la guarda i custòdia de sa mare.   
B) S'atribuïx l'ús del domicili conjugal al fill, que estarà en la companyia exclusiva de la mare.  
C) Pel que fa al règim de visites del pare amb la seua filla, així com de les vacances, sempre que el demandat es trobe a Espanya, el temps de visita consistirà en caps de setmana (dissabtes i diumenges) alterns des de les 10.00 hores fins a les 20.00 hores, amb recollida i restitució de la menor en el domicili del progenitor custodi. Els períodes de vacances escolars s'assignen per meitat, segons el calendari escolar, en estiu, Setmana Santa i Nadal; i comprén la primera meitat, respectivament, el mes de juliol, des de les 10.00 hores del dia d'inici de les vacances de Nadal i Setmana Santa i la segona meitat, agost i des de les 10.00 hores del 30 de desembre i del Divendres Sant fins a les 20.00 hores del dia anterior al d'inici del col·legi; i correspon l'elecció de la corresponent meitat als progenitors de mutu acord i, en cas de discrepància, elegirà el pare els anys parells i la mare els imparells. A més a més, s'assignen al règim de visites els dies de l'aniversari de cada pare; i els fills podran decidir lliurement acudir a l'aniversari d'altres familiars fins al quart grau.  
D) En concepte d'aliments de la filla s'establix una pensió de dos-cents cinquanta euros (250 €) mensuals, que l'haurà de satisfer el progenitor no custodi per mesos anticipats, dins dels cinc primers dies de cada mes, en el compte corrent que a l'efecte designe el progenitor custodi, i no s'admetrà altra forma de pagament que la transferència bancària a este compte. Esta quantitat s'actualitzarà anualment a partir del mes de gener d'acord amb la variació que experimente l'IPC publicat per l'Institut Nacional d'Estadística o índexs o organismes que el substituïsquen en el futur. Les despeses de caràcter extraordinari que es generen en atenció al fill comú seran satisfets per meitat entre els progenitors; i el progenitor que les haja de realitzar, haurà de consultar prèviament a l'altre, tant la necessitat com el seu cost total.  
Tercer. Condemnar al pagament de les costes a la part demandada.  
Notifiqueu esta resolució a les parts, i indiqueu-los que no és ferm i contra esta es pot interposar recurs d'apel·lació del qual en serà sabedora l'Audiència Provincial d'Alacant, Secció Novena, amb seu a Elx. Si s'escau, el recurs d'apel·lació es prepararà davant este tribunal dins del termini de cinc dies comptadors des de l'endemà de la notificació.  
Una vegada ferma esta sentència, lliureu exhort als registres civils on consta inscrit el matrimoni i el naixement del menor, i acompanyarà testimoniança d'esta resolució, per a la pràctica dels assentaments que corresponguen.  
Arxiveu l'original d'esta resolució en el llibre de sentències i poseu testimoniança literal en les actuacions que les han motivades.   
Esta és la meua sentència, que definitivament jutge, que pronuncie, mane i firme».  
En atenció al desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de sentència al demandat Abdelaziz Didi.  
Torrevieja, 1 de setembre de 2008.- La secretària judicial: Purificación Guillamón Ayala.